# Årsberetning

## Styret i perioden

Torunn Eskedal, leder

Rune Lillemoen, nestleder

Annemarie Abeler, økonomiansvarlig

Hilde Næss, styremedlem

Stein Akslen, styremedlem

## Styrets beretning

Vi hadde konstituerende styremøte 9. september 2020. Noen av oss kjente hverandre fra før, mens andre var nye bekjentskaper. Vi la en plan om å møtes hver 4. uke, og at neste møte skulle være fysisk. Slik ble det ikke, og vi har kun avholdt digitale styremøter. Vi har derimot klart å ha styremøte hver måned, med unntak av april, mai og juli 2021.

Det har vært en god tone på møtene. Vi har satset på noen få arrangementer som vi har lagt mye arbeid i. Vi har snakket om mediestrategi, om vi burde være mer synlig i Viken, og i så fall i hvilke saker og i hvilke medier. Vi oppfordrer neste styre til å legge en mediestrategi.

De fleste, om ikke alle arrangementene har vært digitale. Det har til tider florert av digitale arrangementer både fra andre innad i Samfunnsviterne og andre organisasjoner. Det har resultert i relativt lite oppmøte i forhold til hvor mange som kunne ha deltatt. Vi kan godt forstå at markedet har vært mettet og medlemmer har vært leie av digitale arrangementer. En erfaring vi har gjort oss er at det burde være en bedre måte å koordinere møtetidspunktene med andre Samfunnsviterne-enheter. Muligens løser dette seg når samfunnet åpner opp og møter blir fysiske igjen.

På de arrangementene vi har hatt, har vi fått gode tilbakemeldinger fra sekretariatet og fra medlemmer. 3x3 i april 2021 merket vi at ble litt knapt med 15 minutters arrangement. Hensikten var god, altså å tilby et kort møte som ikke tok for mye plass i en travel arbeidshverdag. Muligens var de faglige problemstillingene litt for vide for 15 minutter inkludert introduksjon og avslutning. Enten burde man spisse problemstillingen mer eller utvide arrangementet.

Med en så stor geografisk spredning i fylket, hadde vi sett for oss at man kunne ha lokale fysiske samlinger som fulgte et arrangement på storskjerm. På grunn av smittevernsrestriksjoner fikk vi ikke det til, men det er en løsning vi anbefaler for et fremtidig styre.

## Nettverk/ mentorordning

Vi diskuterte nettverk for medlemmer og tillitsvalgte allerede på første styremøte. I diskusjonene landet vi på at vi burde etterstrebe å være til stede på plattformer som ivaretar personvern. Teams ble ansett som den mest aktuelle.

Workshop januar 2021 – handlingsplan

## Medlemskontakt

Vi har mottatt få henvendelser fra tillitsvalgte, medlemmer og lokallag. Når vi har fått henvendelser, har vi diskutert dem med en gang, eller på neste styremøte, avhengig av om saken hastet.

## Arrangementer

Karrierekveld 28. oktober 2020

Tillitsvalgtsamling 2. mars 2021

Møterekke om digitalisering april 2021

Nettverkssamling 10. september 2021

## Fylkesledermøter

Fylkeslagene er et rådgivende organ for hovedstyret. Fylkeslederne har møttes ca. annenhver måned det siste året. I tillegg til informasjon og diskusjoner om intern drift av fylkeslagene, har fylkeslederne hatt møter med både sekretariatet og med hovedstyret. Sentrale temaer i diskusjonene har vært fylkeslagenes rolle, kommunikasjon, arrangementer og hvordan jobbe med etablering og opprettholdelse av nettverk. Hvordan rigge oss for å se på organisasjonsstrukturen, og om muligheter for å digitalisere utvelgelse av delegater til landsmøte.

## Regnskap

Ettersom vi ikke har hatt noen fysiske arrangementer siden fylkeslaget ble stiftet i september 2020, har vi hatt få utgifter.

I forbindelse med arrangementet 3x3, altså 3 korte møter 13., 14. og 15. april hadde vi utgifter til honorar og gavekort til foredragsholdere og bidragsytere. Etter søknad til sekretariatet fikk vi innvilget støtte. Vi har derfor hatt utgifter på totalt 7 400,- som vi har fått dekket av sekretariatet.

## Utgifter

Honorar 5 000,-

Gavekort 2 400,-

Sum 7 400,-

## Inntekter

Innvilget støtte fra sekretariatet 7 400,-

Vi har hverken hatt overskudd eller underskudd, men gått i 0,-.

## Styrets innspill til handlingsplan

Videreutvikle konseptet med møterekke 3x3

Valg av delegater til landsmøte (delta på pilot om digitalt valg av delegater)

Forberede delegater til landsmøte (møter/workshops etc)

Fysiske medlemsmøter på kveldstid

Flere nettverkstreff

Øke fokus på rekruttering

Behov for retningslinjer for fylkesavdelingen?

## Valg av nytt styre

Valgkomiteens innstilling presenteres av valgkomiteens leder Nils Indahl